**Spune**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SPUNE

Spune Doamne, spune mie,

cum să fac să-ţi plac eu Ție,

căci prin viaţă rătăcesc,

şi nimic nu dobândesc.

Stau ascunsă-n cochilie,

cu amintiri , melancolie,

inima mi-o chinuiesc,

sufletul mi-l răvăşesc.

Sunt pe drum spre veşnicie,

cu trecutul meu în cârdăşie,

nu pot să mă dumiresc,

dacă-i bine cum trăiesc.

Spune Doamne, spune mie,

cum să fac să-ţi plac eu Ție !

Îndreaptă Doamne paşii mei,

pe urma paşilor Tăi!

Alexandrina Spânu - SPERANȚE